Bommenzinnes
De Bommenzinnes ass an der Lëtzebuerger Ëmgangssprooch den Numm vum Jang vun Nepomuk, deen am Joerzéngt 1340-1349 als Jan Welflin oder Wolfflin zu Pomuk bei Pilsen a Béimen op d'Welt koum, an den 20. Mäerz 1393 zu Prag gestuerwen ass. Hie war e béimesche Geeschtlechen.

D'Legend
De Bommenzinnes war, der Legend no, e béimesche Rechtsgeléierten, deen am 14. Joerhonnert zu Prag Generalvikar war. Ënner der Herrschaft vum Wenzel II. gouf en den 20. Mäerz 1393 zu Prag vun der Karlsbréck erof an d'Moldau gehäit, well e beim Kinnek an Ongnod gefall war. Op der Bréck steet haut nach seng Statu. Hien ass am Väitsdoum zu Prag begruewen.

De Patréiner
Den 19. Mäerz 1728 gouf hie vum Poopst Benedikt XIII. helleggesprach an hie gëllt zanterhier als Patréiner géint Waasserschied a géint Diffamatiounen.

Statuen a Biller zu Lëtzebuerg
 Aasselbuer: Nieft der Bréck op der Aasselbuerer Millen
 Hiefenech: op der Kartusch iwwer engem Beichtstull an der Kierch
 Rouderssen: Bréck op der Dörnauelsmillen
 Stad Lëtzebuerg:
 Kathedral: op engem Beichtstull an der Sakristei. D'Statu war fréier emol an der Nikloskierch.
 Méchelskierch: e Bild op deem hien, dem Wenzel seng Fra a säin Doud an der Moldau ze gesi sinn.
 Rouscht: um  Ilôt du Rost  hanner dem Palais am Haff vum Café Art' Scène steet zanter dem 10. Oktober 1995 eng Kopie vun der Bommenzinnes-Statu, déi nach ëmmer do stoung. Den Original steet an der Strocke-Kapell.
 Strocke-Kapell op der Tréierer-Strooss
 Veianen: Statu an der Mëtt vun der Bréck. Der So no dréit de Bommenzinnes sech dräimol ëm, wann et Hallefnuecht schléit.
 Wolz: Statu um Maartkräiz

Am noen Ausland
 nieft der Bréck iwwer d'Irsen zu Irrhausen.

Illustratiounen

Literatur 
 Friedrich, Evy, 1985. Kalennerblieder. Virwuert vum Directeur Général vu Radio-Lëtzebuerg Gust Graas. - Luxembourg: Verlag J. P. Krippler-Muller. 397 p. [Bommenzinnes: S. 85]

Kuckt och 
 Lëscht vun de chrëschtlechen Hellegen

Um Spaweck 

 „De Bommenzinnes ass erëm um Rouscht“, 1995 Ons stad 50: 29

Helleg
Bommenzinnes